**Z Á P I S N I C A**

**zo zasadnutia Rady rodičov občianskeho združenia Sliačske pramene**

**zo dňa 11. októbra 2016**

**Prítomní:** podľa prezenčnej listiny – celkom 15 zástupcov tried

Mgr. Katarína Krutá, riaditeľka ZŠ Andreja Sládkoviča

**Program zasadnutia:**

Otvorenie

1. Informácia o hospodárení OZ Sliačske pramene
2. Delegovanie zástupcov jednotlivých tried do Rady rodičov OZ Sliačske pramene
3. Spolupráca MŠ SNP Sliač a OZ Sliačske pramene pri poukazovaní 2% dane z príjmu
4. Plán stretnutí Rady rodičov OZ Sliačskepramene a triednych schôdzok
5. Schvaľovanie požiadaviek na čerpanie finančných príspevkov z rozpočtu OZ Sliačske pramene
6. Zlepšenie komunikácie pri predkladaní požiadaviek školy na čerpanie finančných príspevkov z OZ Sliačske pramene
7. Návrhy a podnety zástupcov tried
8. Diskusia

Záver

**Otvorenie**

Zasadnutie otvorila predsedníčka Rady rodičov pani Martina Kuzmová a privítala prítomných.

**K bodu 1**

Predsedníčka Rady rodičov zostavila podrobný prehľad hospodárenia OZ Občianske pramene v školskom roku 2015/2016. V prehľade sú rozdelené finančné položky z členských príspevkov i z 2% daní z príjmu. OZ na podporné aktivity školy a nákup učebných pomôcok vynaložilo 3 058,96 eur. Kópiu prehľadu hospodárenia dostal každý zástupca triedy. Predsedníčka Rady rodičov prítomných požiadala, aby na triednych schôdzkach rodičov o hospodárení OZ informovali.

**K bodu 2**

Podľa čl. 7, bod 1 stanov OZ Sliačske pramene, Radu rodičov tvoria zástupcovia jednotlivých tried školy – za každú triedu jeden zástupca. Na základe stanov prítomní jednohlasne odsúhlasili, že jeden rodič nemôže zastupovať viac tried. Rodičia zastupujúci viac tried preto určili, ktorú triedu budú zastupovať. Na výzvu triedneho učiteľa delegujú na najbližších triednych schôdzkach rodičia nového zástupu do Rady rodičov. Obdobná voľba prebehne aj v triedach, ktoré momentálne v Rade rodičov nikto nezastupuje. Zoznam delegovaných zástupcov jednotlivých tried sa nachádza v Prílohe k zápisnici.

**K bodu 3**

Na základe zápisnice Rady rodičov OZ Sliačske pramene zo dňa 25. 3 2015 bola odsúhlasená spolupráca OZ Sliačske pramene s Materskou školou SNP Sliač vo veci poukazovania 2% dane z príjmu. Za predchádzajúce obdobie na základe dohodnutých podmienok MŠ prislúcha 166,- eur z objemu finančných prostriedkov pripísaných v roku 2016. Prítomní jednohlasne schválili poskytnutie uvedenej sumy MŠ na nákup pomôcok v súlade so stanovami OZ Sliačske pramene.

Predsedníčka Rady rodičov bude o tejto skutočnosti informovať pani riaditeľku materskej školy, Mgr. Majerovú, navrhne jej aj možnosť rozviazania spolupráce OZ Sliačske pramene a možnosť založenia vlastného OZ, pretože táto možnosť by bola pre MŠ pravdepodobne výhodnejšia vzhľadom na obnos získaných 2% z daní. Finančné prostriedky z 2% daní z príjmu budú od prijatia rozhodnutia Rady rodičov zo dňa 25. 3. 2015 do prerokovania ďalšej spolupráce Materskej škole SNP priznané na základe podmienok definovaných vo vyššie uvedenej zápisnici.

**K bodu 4**

Predsedníčka Rady rodičov predložila návrh stretnutí Rady rodičov a triednych schôdzok nasledovne:

16. januára 2017 o 17,00 hod. – triedne schôdzky

12. septembra 2017 o 17,00 hod. – stretnutie Rady rodičov

19. septembra 2017 o 17,00 hod. – triedne schôdzky

Program stretnutí bol schválený jednohlasne.

Pani Anderle ponúkla pomoc pri tvorbe propagačného bannera na podporu poukazovania 2% daní z príjmu. Prítomní boli vyzvaní, aby na najbližších triednych schôdzkach túto tému propagovali a vyzvali rodičov na poukázanie 2% daní z príjmu OZ Sliačske pramene.

**K bodu 5**

Na stretnutí Rady rodičov boli odsúhlasené nasledovné žiadosti o poskytnutie finančného príspevku na pripravované podujatia, súťaže a zakúpenie vybavenia školy:

Odmeny pre deti za účasť na súťažiach: (13 za, 1 sa zdržal):

* *Hviezdoslavov Kubín* vo výške 30,- eur;
* *Súťaže z matematiky, dejepisu, biológie, logická olympiáda, pytagoriáda, informačná súťaž I-Bobor* spolu vo výške 150,- eur;
* *Súťaže v poézii, próze a rétorike* spolu vo výške 80,- eur;
* *Slávik Slovenska* vo výške 70,- eur;
* *Športové súťaže* (požiadavka p. Ištvána) spolu vo výške 100,- eur.

*Materiálne zabezpečenie podujatí Žiackeho parlamentu* (jesenné bláznenie, karneval, súťaž o najkrajšiu kraslicu, MDD, športové súťaže, súťaž o najkrajšiu triedu) spolu vo výške 300,- eur (jednohlasne).

Materiálne vybavenie vzdelávacieho procesu:

* *Robotické stavebnice* na výučbu programovania, algoritmov v informatike a matematike, 3 ks, spolu vo výške 960,- eur (jednohlasne);
* *Elektrotechnické stavebnice*, 14 ks, spolu vo výške 700,- eur (jednohlasne);
* *Učebnice na výučbu nemeckého jazyka*, 10 ks, spolu vo výške 87,12 eur (jednohlasne);
* *Časopisy pre doplnkovú činnosť na hodinách anglického a nemeckého jazyka* vo výške 14,- eur (jednohlasne);
* *Čítanky anglického jazyka – rôzne úrovne náročnosti*, 3 ks, 5-9 eur/1 ks , cenu po zakúpení vydokladuje p. učiteľka Fülöpová (jednohlasne);
* *Family and Friends – Teachers´s Resource Pack (modré)*, 2 ks, spolu vo výške 27,98 eur (jednohlasne);
* *Family and Friends – Teacher´s Resource Pack (červené)*, 1 ks vo výške 23,09 eur (jednohlasne);
* *Family and Friends – audionahrávky k učebnici,* 1 ks vo výške 15,46 eur (jednohlasne);
* *Batérie do didaktických hier ruského jazyka*, spolu vo výške 60,- eur (jednohlasne);
* *Elektrické ohrievače do učebne regionálnej výchovy*, 2 ks, spolu vo výške 43,80 eur (jednohlasne);
* *Hokejky na florbal,* 10 ks, spolu vo výške 250,- eur (8 za, 6 sa zdržali, 1 proti);
* *Brankárske rukavice,* spolu vo výške 50,- eur (8 za, 6 sa zdržali, 1 proti);
* *Košíky na badminton,* 10 túb, spolu vo výške 100,- eur (8 za, 6 sa zdržali, 1 proti);
* *Švihadlá*, 20 ks, spolu vo výške 140,- eur (jednohlasne);
* *Volejbalové lopty,* 10 ks, spolu vo výške 195,90 eur (jednohlasne);
* *Tenisové/badmintonové siete,* 4 ks, spolu vo výške 359,96 eur (jednohlasne);
* *Žiacke tenisové rakety,* 10 ks, spolu vo výške 85,- eur (jednohlasne);
* *Sada prekážok,* 1 ks vo výške 49,- eur (jednohlasne);
* *Značkovacie farebné kužele,* 1 sada vo výške 15,75 eur (jednohlasne);
* *Sada švihadiel,* 2 ks, spolu vo výške 17,60 eur (jednohlasne);
* *Športové vaky (na prenášanie pomôcok),* 3 ks, spolu vo výške 11,73 eur (jednohlasne);
* *CD pre hudobnú výchovu 1. stupňa*, 7 ks, spolu vo výške 35,- eur (jednohlasne);
* *Všeobecná nástenná mapa Slovenska*, 2 ks, odhadovaná cena spolu vo výške 120,- eur, vydokladuje sa po zakúpení (jednohlasne);
* *Učíme sa abecedu,* 3 sady, spolu vo výške 38,85 eur (jednohlasne);
* *Delenie hlások-magnetické aplikácie,* 2 ks, spolu vo výške 29,90 eur (jednohlasne);
* *Tajomný svet vesmíru,* 1 ks vo výške 42,90 eur (jednohlasne);
* *Vlastivedný obraz Slovenska – kraje,* 1 ks vo výške 29,95 eur (jednohlasne);
* *Vlastivedný obraz Slovensko moja vlasť,* 1 ks vo výške 47,95 eur (jednohlasne);
* *Kolobeh vody,* 1 ks vo výške 49,95 eur (jednohlasne);
* *Euroorganizér na výučbu finančnej gramotnosti,* 1 ks vo výške 25,95 eur (jednohlasne);
* *Magnetická sada peňazí,* 1 ks vo výške 40,70 eur (jednohlasne);
* *Dlhé pravítka,* 3 ks, spolu vo výške 38,86 eur (jednohlasne).

Finančne podporené učebné pomôcky a športové potreby musia byť v prípade potreby dostupné všetkým žiakom a vyučujúcim, bez ohľadu na žiadateľa.

*Doprava na plavecký kurz* vo výške 200,- eur (jednohlasne).

*Rozlúčka s absolventami* ZŠ Andreja Sládkoviča vo výške 150,- eur (jednohlasne).

Kultúrne podujatia (jednohlasne):

* 13. 10. 2016 – *Divadelno-šermiarska kumpánia* vo výške 600,- eur;
* December 2016 – *Vianočný koncert ZUŠ* vo výške 300,- eur.

Zakúpenie kníh do školskej knižnice (jednohlasne):

* Moravčík, Š. *Povesti o slovenských hradoch*, 25 ks, spolu vo výške 125,- eur;
* Brat, R. *Anjel sa vie biť*, 25 ks, spolu vo výške 150,- eur.

*Príspevok na deň učiteľov*, 2,- eurá/učiteľ (jednohlasne).

Mikulášske balíčky v roku 2016 zabezpečí jedáleň. Rada rodičov finančne podporí MDD.

Odsúhlasené neboli, prípadne boli presunuté na ďalšie stretnutie Rady rodičov, nasledovné požiadavky:

* Zakúpenie výkresov vo formáte A4 a A3 v celkovej výške 618,- eur;
* Zakúpenie plynových/olejových ohrievačov do Vlastivednej siene – zvažovať sa bude po predložení predpokladanej ceny;
* Finančná podpora nákupu pomôcok na krúžok Tvorivé dielne vo výške 20-30,- eur/mesiac;
* Požiadavky špeciálnej pedagogičky na materiálne vybavenie – na základe slov p. riaditeľky zabezpečí škola.

**K bodu 6**

Predsedníčka Rady rodičov bola prizvaná na poradu učiteľov, ktorá sa uskutoční 17. 10. 2016. Na nej predloží návrhy na spoluprácu pedagogického zboru s Radou rodičov a spôsob predkladania a zdôvodňovania žiadostí o príspevok z OZ Sliačske pramene.

**K bodu 7**

Pani Púpalová navrhla, aby v budúcnosti boli z rozpočtu OZ Sliačske pramene podporované všetky krúžky vedené školou. Každý rok by sa z rozpočtu vyčlenila suma určená takúto podporu. Tá by sa následne prerozdelila podľa počtu žiakov navštevujúcich jednotlivé krúžky. Tento návrh prerokuje Rada rodičov na ďalšom stretnutí.

**K bodu 8**

V diskusii vystúpila pani riaditeľka školy, ktorá poďakovala Rade rodičov za finančnú podporu podujatí, spolupodieľanie sa na rozvoji školy, podpore vzdelávacieho procesu a odmeňovaní aktívnych a úspešných žiakov. Podala námety na zlepšenie spolupráce rodičov s učiteľmi.

**Záver**

Predsedníčka Rady rodičov poďakovala prítomným za účasť na stretnutí, spoluprácu a podnety.

V Sliači, 11. 10. 2016

Zapísala:

Michaela Mikušková .....................................................

Overovatelia:

Zdenka Nemcová .....................................................

Rastislav Urda .....................................................

**Prílohy:**

Zoznam delegovaných zástupcov rodičov v Rade rodičov podľa tried.